भारतीय नौसेना ने 3 उन्नत हल्के हेलीकॉप्टर ‘एएलएच एमके थ्री’ को अपने बेड़े में शामिल किया
भारतीय नौसेना ने स्वदेश में निर्मित तीन उन्नत हल्के हेलीकॉप्टर ‘एएलएच एमके थ्री’ को सोमवार को अपने बेड़े में शामिल किया जिनका इस्तेमाल समुद्री क्षेत्र पर निगरानी रखने और तटीय सुरक्षा के लिए किया जाएगा।
नयी दिल्ली। भारतीय नौसेना ने स्वदेश में निर्मित तीन उन्नत हल्के हेलीकॉप्टर ‘एएलएच एमके थ्री’ को सोमवार को अपने बेड़े में शामिल किया जिनका इस्तेमाल समुद्री क्षेत्र पर निगरानी रखने और तटीय सुरक्षा के लिए किया जाएगा।एक आधिकारिक बयान में बताया गया कि हिंदुस्तान एयरोनॉटिक्स लिमिटेड द्वारा निर्मित इन हेलीकॉप्टरों को विशाखापत्तनम में स्थित पूर्वी नौसेना कमान के भारतीय नौसैनिक स्टेशन (आईएनएस) देगा में शामिल किया गया।नौसेना की ओर से जारी बयान में कहा गया, “इन समुद्री निगरानी और तटीय सुरक्षा (एमआरसीएस) हेलीकॉप्टरों को शामिल करने के साथ ही पूर्वी नौसैनिक कमान की क्षमता में वृद्धि हुई है।” एएलएच एमके थ्री हेलीकॉप्टरों में वह विशेषताएं हैं जो इससे पहले नौसेना के भारी, ‘मल्टी-रोल’ हेलीकॉप्टरों में होती थी।